wannaphong/clean_thaiwikipedia huggingface dataset:
# สุพัฒน์ สุธาธรรม
ศาสตราจารย์พิเศษ สุพัฒน์ สุธาธรรม (22 กรกฎาคม พ.ศ. 2458 – 10 มิถุนายน พ.ศ. 2527) อดีตรัฐมนตรีว่าการกระทรวงการคลัง ในรัฐบาลธานินทร์ กรัยวิเชียร และรัฐบาลเกรียงศักดิ์ ชมะนันทน์

ประวัติและหน้าที่การงาน
ศ. (พิเศษ) สุพัฒน์ เกิดเมื่อวันที่ 22 กรกฎาคม พ.ศ. 2458 ที่อำเภอป้อมปราบศัตรูพ่าย จังหวัดพระนคร (ปัจจุบัน คือ เขตป้อมปราบศัตรูพ่าย กรุงเทพมหานคร) เป็นบุตรชายของนายประสาน และนางผึ้ง สุธาธรรม มีพี่น้อง 4 คน โดย ศ. (พิเศษ) สุพัฒน์ เป็นบุตรคนที่ 3 จบการศึกษาจากโรงเรียนพาณิชยการวัดสามพระยา จากนั้นได้สอบชิงทุนจากสำนักงานการตรวจเงินแผ่นดินได้สำเร็จ ไปศึกษาต่อยังมหาวิทยาลัยริคเคียว ประเทศญี่ปุ่น เมื่อปี พ.ศ. 2482 สำเร็จการศึกษาเมื่อปี พ.ศ. 2484 ได้ปริญญาโทด้านพาณิชยศาสตร์ และเข้าทำงานที่สำนักงานการตรวจเงินแผ่นดิน ได้ตำแหน่งเป็นหัวหน้ากองเมื่ออายุได้เพียง 37 ปี

ด้านชีวิตส่วนตัวได้สมรสกับนางมาลี อุณหสุวรรณ บุตรีของหลวงประกอบธนกิจ อดีตอธิบดีกรมสรรพากร มีบุตร 4 คน ได้แก่ นายแพทย์ ทนงสรรค์ สุธาธรรม นาย ปานเฉลิม สุธาธรรม นาย เติมสิริ สุธาธรรม และ นาง ศจีประภา สุธาธรรม

ได้รับแต่งตั้งให้เป็นศาสตราจารย์พิเศษ ของมหาวิทยาลัยธรรมศาสตร์เมื่อปี พ.ศ. 2508 และในปี พ.ศ. 2515 ได้ตำแหน่งเป็นประธานคณะกรรมการตรวจเงินแผ่นดิน ต่อมาในปลายปีเดียวกัน ได้รับแต่งตั้งให้เป็นสมาชิกสภานิติบัญญัติแห่งชาติ แต่ต่อมาไม่นานก็เกิดการเปลี่ยนแปลงจากเหตุการณ์ 14 ตุลาคม พ.ศ. 2516 

ในวันที่ 24 มกราคม พ.ศ. 2517 ได้ลาออกจากราชการเพื่อรับบำนาญ โดยที่ตัวของ ศ. (พิเศษ) สุพัฒน์ สุธาธรรม มิได้สมัครเป็นสมาชิกพรรคการเมืองใดการเมืองหนึ่งหน้า 10 บทความ–การ์ตูน, สุพัฒน์ สุธาธรรม : 
 ขุนคลังหลัง 6 ตุลาคม 2519. "ส่วนร่วมสังคมไทย" โดย นรนิติ เศรษฐบุตร. เดลินิวส์ฉบับที่ 24,389: วันศุกร์ที่ 22 กรกฎาคม พ.ศ. 2559 แรม 3 ค่ำ เดือน 8 ปีวอก 

หลังการรัฐประหารเมื่อปี พ.ศ. 2519 จากเหตุการณ์ 6 ตุลาคม ปีเดียวกัน โดยพล.ร.อ. สงัด ชลออยู่ ศ. (พิเศษ) สุพัฒน์ สุธาธรรม ได้รับตำแหน่งรัฐมนตรีว่าการกระทรวงการคลัง ในรัฐบาลนายธานินทร์ กรัยวิเชียร

ต่อมาในปี พ.ศ. 2520 ได้รับแต่งตั้งเป็นรัฐมนตรีว่าการกระทรวงการคลังอีกครั้ง ในรัฐบาลพล.อ.เกรียงศักดิ์ ชมะนันทน์พระบรมราชโองการ ประกาศ แต่งตั้งรัฐมนตรี (จำนวน ๓๓ ราย)

ศ. (พิเศษ) สุพัฒน์ สุธาธรรม ถึงแก่อนิจกรรมเมื่อวันที่ 10 มิถุนายน พ.ศ. 2527 ด้วยมะเร็งเม็ดเลือดขาว พระราชทานเพลิงศพ ณ วัดพระศรีมหาธาตุวรมหาวิหาร วันพฤหัสบดีที่ 13 กันยายน พ.ศ. 2527อนุสรณ์ในงานพระราชทานเพลิงศพ ศาสตราจารย์ สุพัฒน์ สุธาธรรม

 เครื่องราชอิสริยาภรณ์ 
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๙๕ ตอนที่ ๓๔ ง ฉบับพิเศษ หน้า ๓๔, ๒๗ มีนาคม ๒๕๒๑
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๙๑ ตอนที่ ๒๒๙ ง ฉบับพิเศษ หน้า ๓๙, ๓๑ ธันวาคม ๒๕๑๗
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญชัยสมรภูมิ, เล่ม ๘๒ ตอนที่ ๙๗ ง ฉบับพิเศษ หน้า ๓, ๑๑ พฤศจิกายน ๒๕๐๘
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๘๐ ตอนที่ ๓ ง ฉบับพิเศษ หน้า ๖๘๖, ๔ มกราคม ๒๕๐๖
# เชษฐ์ ติงสัญชลี
ศาสตราจารย์ ดร.เชษฐ์ ติงสัญชลี (เกิด 22 เมษายน พ.ศ. 2520 -) เป็นนักวิชาการด้านประวัติศาสตร์ศิลปะชาวไทย อาจารย์ภาควิชาประวัติศาสตร์ศิลปะ คณะโบราณคดี มหาวิทยาลัยศิลปากร  http://art-in-sea.com/  สืบค้นเมื่อ 2015-05-10] มีความชำนาญด้านศิลปะและประวัติศาสตร์อินเดียและเอเซียตะวันออกเฉียงใต้ โดยเฉพาะศิลปะอินเดีย พม่า และเนปาล, อิทธิพลของศาสนาพุทธและพราหมณ์ต่องานศิลปะ รวมทั้งอิทธิพลศิลปะอินเดียในภูมิภาคเอเซียตะวันออกเฉียงใต้ มีผลงานแต่งหนังสือที่สำคัญ เช่น "ประวัติศาสตร์ศิลปะอินเดียและเอเชียตะวันออกเฉียงใต้"  http://www.central.co.th/. สืบค้นเมื่อ 2015-05-10, "พระพุทธรูปอินเดีย" http://www.fringer.org/. สืบค้นเมื่อ 2015-05-10 เป็นต้น 

 ประวัติ
เชษฐ์ ติงสัญชลี เกิดเมื่อวันที่ 22 เมษายน พ.ศ. 2520 สำเร็จการศึกษาระดับมัธยมศึกษาจากโรงเรียนอัสสัมชัญ ปริญญาตรี ศิลปศาสตรบัณฑิต สาขาประวัติศาสตร์ศิลปะ (เกียรตินิยมอันดับ 1 ทุนภูมิพล) คณะโบราณคดี มหาวิทยาลัยศิลปากร ปริญญาโท ศิลปศาสตรมหาบัณฑิต สาขาประวัติศาสตร์ศิลปะ บัณฑิตวิทยาลัย มหาวิทยาลัยศิลปากร และได้รับทุนพระราชทานจากมูลนิธิสมเด็จพระเทพรัตนราชสุดา ให้ศึกษาต่อทางด้านประวัติศาสตร์ศิลปะที่สถาบัน National Museum Institute of the History of Art, Conservation and Museology (NMIHACM) ประเทศอินเดีย http://www.archae.su.ac.th/ . สืบค้นเมื่อ  2015-05-10

 ผลงาน 
 หนังสือ 
พระพุทธรูปอินเดีย. กรุงเทพ: สำนักพิมพ์เมืองโบราณ, 2554.
สังเวชนียสถาน
เจดีย์ในศิลปะพม่า-มอญ : พัฒนาการทางด้านรูปแบบตั้งแต่ศิลปะศรีเกษตรถึงศิลปะมัณฑเล. กรุงเทพ: สำนักพิมพ์เมืองโบราณ, 2556.
สัตตมหาสถาน
ศิลปะชวา. กรุงเทพ: สำนักพิมพ์มติชน, 2558.
ประวัติศาสตร์ศิลปะอินเดียและเอเชียตะวันออกเฉียงใต้: รูปแบบ พัฒนาการ ความหมาย . กรุงเทพ: สำนักพิมพ์มิวเซียมเพรส, 2558.

 บทความ 
เทวาลัยวัฏฏุวันโกวิลที่กาลุคุมาไลยตัวอย่างสถาปัตยกรรมสมัยราชวงศ์ปาณฑยะระยะแรก
รัตนจงกรมเจดีย์ที่พุทธคยา
ศิลปกรรมที่เมืองตักษิลา
สถาปัตยกรรมสมัยอมราวดีที่นาคารชุนโกณฑะ
"การแสวงบุญที่สถูปพระอดีตพุทธเจ้ากกุสันธะและสถูปพระอดีตพุทธเจ้าโกณาคมนะ" ใน ความคิด ความหมาย ความเชื่อ ของการจาริกยังสถานที่ศักดิ์สิทธิ์
"แนะนำสถาปัตยกรรมในเกาะลูซอน ประเทศฟิลิปปินส์" ใน แหล่งประวัติศาสตร์ – มรดกวัฒนธรรมของประเทศฟิลิปปินส์

 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นต่ำกว่าสายสะพาย ประจำปี ๒๕๖๕, เล่ม ๑๔๐ ตอนพิเศษ ๓ ข หน้า ๑๓๖, ๒๑ พฤศจิกายน ๒๕๖๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นต่ำกว่าสายสะพาย ประจำปี ๒๕๖๓, เล่ม ๑๓๘ ตอนพิเศษ ๓ ข หน้า ๒๔, ๑ พฤษภาคม ๒๕๖๔
# สันนิบาตฟุตบอลอาชีพแห่งชาติ (สเปน)
สันนิบาตฟุตบอลอาชีพแห่งชาติ  หรือที่รู้จักกันมากกว่าในชื่อ สันนิบาตฟุตบอลอาชีพ  และ เอเลเอเฟเป  เป็นสมาคมกีฬาระดับชาติที่มีหน้าที่รับผิดชอบดูแลระบบการแข่งขันระหว่างสโมสรฟุตบอลอาชีพในระดับบนสุด 2 ระดับของประเทศสเปน ซึ่งได้แก่ ปริเมราดิบิซิออน (ลาลิกา) และเซกุนดาดิบิซิออน องค์การนี้ได้รับการจัดตั้งขึ้นเมื่อปี ค.ศ. 1984 โดยเป็นส่วนหนึ่งของราชสหพันธ์ฟุตบอลสเปน แต่มีสภาพนิติบุคคลเป็นของตนเองและมีอำนาจอิสระในการปฏิบัติหน้าที่

 การแข่งขัน 
สันนิบาตจะจัดกลุ่มสโมสรสมาชิกทั้ง 42 สโมสรให้อยู่ใน 2 ระดับชั้น คือ ปริเมราดิบิซิออน (20 สโมสร) และเซกุนดาดิบิซิออน (22 สโมสร) ในแต่ละฤดูกาล สโมสรหนึ่ง ๆ จะลงแข่งกับสโมสรอื่น ๆ ในระดับชั้นเดียวกัน 2 ครั้ง โดยเล่นในสนามของตนเอง (เหย้า) 1 ครั้ง และเล่นในสนามของคู่แข่ง (เยือน) อีก 1 ครั้ง ดังนั้นแต่ละสโมสรจะได้ลงแข่งทั้งหมด 38 นัดในปริเมราดิบิซิออน และ 42 นัดในเซกุนดาดิบิซิออน

แต่ละสโมสรจะได้รับ 3 คะแนนหากชนะ, ได้รับ 1 คะแนนหากเสมอ และไม่ได้รับคะแนนหากแพ้ เมื่อสิ้นสุดฤดูกาล สโมสรที่มีคะแนนมากที่สุดในปริเมราดิบิซิออนจะเป็นผู้ชนะเลิศ หากปรากฏว่ามีสโมสรที่ได้คะแนนมากที่สุดเท่ากัน ก็จะนำผลงานการแข่งขันที่ผ่านมาระหว่างสโมสรที่เกี่ยวข้องมาพิจารณาเปรียบเทียบเพื่อหาผู้ชนะเลิศ หากยังหาสโมสรที่ดีกว่าไม่ได้ก็จะนำคะแนนรวม ผลต่างประตูได้-เสีย และจำนวนประตูที่ทำได้มาตัดสิน สำหรับเซกุนดาดิบิซิออน สโมสรที่มีคะแนนมากที่สุด 2 สโมสร และอีก 1 สโมสรที่เป็นผู้ชนะรอบเพลย์ออฟ (ระหว่างอันดับที่ 3-6 ในตารางคะแนนรวม) จะได้เลื่อนชั้นขึ้นไปเล่นในปริเมราดิบิซิออน โดยมีสโมสรที่มีคะแนนน้อยที่สุด 3 สโมสรในปริเมราดิบิซิออนตกชั้นลงมาเล่นแทนที่ ส่วนตรงท้ายตาราง สโมสรที่มีคะแนนน้อยที่สุด 4 สโมสรจะตกชั้นสู่เซกุนดาดิบิซิออน เบ ในขณะที่สโมสรจากเซกุนดาดิบิซิออน เบ 4 สโมสร จะได้เลื่อนชั้นขึ้นมาเล่นแทนที่
# รักของฉันนั้นคือเธอ
"รักของฉันนั้นคือเธอ" เป็นซิงเกิลของกัน นภัทร อินทร์ใจเอื้อ และเดอะสตาร์ ตั้งแต่ปี 1 - 10 ในปี พ.ศ. 2556 ประพันธ์เนื้อร้องโดย นราธิป ปานแร่ ,ปิยะ ครุธา และพิชิต บัณฑิตเลิศรักษ์-แต่งทำนองและเรียบเรียงโดย พิชิต บัณฑิตเลิศรักษ์ ออกจำหน่ายในวันที่ 24 เมษายน พ.ศ. 2557

การตอบรับ
เพลง "รักของฉันนั้นคือเธอ" ได้อันดับสูงสุด 1 ของชาร์ต GMM Grammy Gmember Song Chart Top 100 ประประจำวันที่ 28 เมษายน พ.ศ. 2557 และอันดับสูงสุด 1 GMM Grammy Gmember MV Chart Top 5 ประจำวันที่ 28 เมษายน พ.ศ. 2557 จากการจัดอันดับของเว็บไซต์ Gmember.com
ชาร์ต
ชาร์ต (พ.ศ. 2556)อันดับสูงสุด จีเอ็มเอ็ม แกรมมี่ จีเมมเบอร์ ซองชาร์ตท็อป 100100 อันดับ เพลงไทยที่เพราะและฮิตที่สุด จาก GMM Grammy Gmember Chart Top 100 ประจำวันที่ 28 เมษายน 2557 3 จีเอ็มเอ็ม แกรมมี่ จีเมมเบอร์ เอ็มวีชาร์ตท็อป 5 3
# วิชยุตม์ ลิ่มรัตนะมงคล
วิชยุตม์ ลิ่มรัตนะมงคล  เป็นนักแสดงชาวไทย เกิดวันที่ 18 ตุลาคม พ.ศ. 2540 มีผลงานแสดงละครเรื่องแรกคือ สุดแค้นแสนรัก รับบทเป็น ธนา ลูกชายของอัมพรและหมวดทวี น้องชายต่างพ่อของยงยุทธ  ด้านการศึกษาศึกษาจบระดับมัธยมศึกษาตอนปลายจาก โรงเรียนเซนต์คาเบรียล (ปี 2558) และเคยได้รับเลือกให้ดำรงค์ตำแหน่งเป็นประธานกีฬาสายชมพู ปัจจุบันสำเร็จการศึกษาปี 2563 ระดับปริญญาตรี ภาควิชาการสื่อสารแบรนด์ คณะนิเทศศาสตร์  มหาวิทยาลัยกรุงเทพ

 ผลงาน 
 ละครโทรทัศน์ 
 ปี   เรื่อง  บทบาท   สถานีโทรทัศน์ 2558  สุดแค้นแสนรัก  ธนา ทวีวัฒนะ (วัยรุ่น)  ช่อง 3 อัศจรรย์คุณครูเทวดา  ไต้ฝุ่น  ช่องวัน 2559  ปดิวรัดา  นายเสริม  ช่อง 3 2560  เดือนประดับดาว  กันลอง (วัยรุ่น)(รับเชิญ)  ช่อง 3 2561  กาหลมหรทึกคดีที่ ๔ ร้านขนมเนื่องนวล  นายวิลาศ เนื่องนวล  ช่องวัน Mister Merman แฟนฉันเป็นเงือก  พลสิทธิ์ พิทักษ์ชล (แพลงตอน)  ช่อง 3 My Hero วีรบุรุษสุดที่รัก  ลมไพรผูกรัก  ปิยวัช (ปิ๊ก)  ช่อง 3 2565  กั๊กนัก รักซะเลย  กวิน  พีพีทีวี สายลับลิปกลอส  เป็ด  ช่อง 3 เอชดี

 ซีรีส์ 
 ปี   เรื่อง   ตอน  บทบาท  สถานีโทรทัศน์  2559  ซีรีส์เชือกวิเศษไตรภาค เปิดฉากโรแมนติกสุดๆ ของละครแฟนตาซีย้อนเวลา “วันที่เธอหายไป”  วันที่เธอหายไป  แม็ก กับ มุ่ย (เล่นเป็นสองคน)  จีเอ็มเอ็ม 25 2560  Love Songs Love Stories  โปรดส่งใครมารักฉันที  แทน  จีเอ็มเอ็ม 252564Remember You คือเธอRemember You คือเธออนันต์ทรูเอเชียนซีรีส์ เอชดี, TrueID+ และ Netflix

 ภาพยนตร์ 
 ปี  เรื่อง  บทบาท  ค่าย 2560  You & Me XXX  ปกป้อง  Talent 1 Movie Studio

 Music Story & มิวสิกวิดีโอ 
 ปี  เพลง  ศิลปิน  ค่าย  รับบท  2559  พื้นที่ทับซ้อน  บอย Peacemaker  GRANDMUSIK  เบสท์

 รางวัล 
 ปี  สาขารางวัล จากผลงาน รางวัล ผลการตัดสิน 2558  นักแสดงดาวรุ่ง ชาย  บท ธนา สุดแค้นแสนรัก ช่อง 3  สยามดารา สตาร์ส อวอร์ดส์ 2015 ผลการประกาศรางวัล สยามดารา สตาร์ส อวอร์ดส์ ปี 2015  ได้รับรางวัล
# น้ำผัก
น้ำผัก คือเครื่องดื่มโดยพื้นฐานทำขึ้นจากการปั่นผสมกันของผัก บ่อยครั้งที่น้ำผักจะถูกปั่นผสมกับผลไม้บางชนิด เช่น องุ่นและมะเขือเทศ เพื่อปรับปรุงรสชาติให้ดีขึ้น น้ำผักบ่อยครั้งที่ถูกโฆษณาในทางการค้าว่าเป็นทางเลือกใหม่ของผู้บริโภคเครื่องดื่มประเภทน้ำตาลต่ำ แม้ว่าในกระบวนการผลิตผู้ประกอบการยังคงใส่ส่วนผสมที่เป็นโซเดียมลงไปจำนวนมาก

 น้ำผักในครัวเรือน 
การทำน้ำผักขึ้นเองในครัวเรือนเป็นอีกทางเลือกจากการซื้อน้ำผักแบบสำเร็จรูป ซึ่งมีประโยชน์สำหรับเป็นอาหารเสริมอีกอย่างหนึ่งแก่ผู้ที่ควบคุมอาหารเพื่อลดน้ำหนัก ในการปั่นผสมน้ำผักทำเองในครัวเรือนมีการแนะนำว่า ควรเลือกปั่นผักโดยเครื่องปั่นในระดับความเร็วที่ไม่เร็วมากจนเนไปเพราะมีการนำไปเปรียบเทียบกับการปั่นด้วยความเร็วที่มาก ๆ แล้วพบว่า สามารถลดการสูญสลายของแร่ธาตุและสารอาหารได้ เพราะการปั่นโดยใช้ความเร็วมาก ๆ จะทำให้เกิดความร้อนจากแรงเสียดทานที่จะไปทำลายวิตามินบางชนิด และยังเกิดปฏิกิริยารีดอกซ์ 

 รูปแบบ 
น้ำผักในทางการค้าโดยทั่วไปจะทำขึ้นจากการปั่นผสมรวมกันของผักหลากหลายชนิดเช่น แครอท, บีตรูต, ฟักทอง, มะเขือเทศ ซึ่งใช้เพื่อเพิ่มรสชาติและปรับปรุงรสชาติของน้ำผักให้ดีขึ้น แม้ในภายหลังพืชเหล่านี้ในทางเทคนิคจะไม่จักว่าเป็นผักก็ตาม ส่วนผสมอื่นของน้ำผักที่ได้รับความนิยม ได้แก่ ผักชีฝรั่ง, กะหล่ำปลี, ขึ้นฉ่าย, ยี่หร่า, แตงกวา, มะนาว, กระเทียมและขิง ซึ่งสามารถเพิ่มส่วนผสมอื่นได้ตามความต้องการของรสชาติหรือสรรพคุณทางยา 

ในวัฒนธรรมของชาติตะวันออกเช่น จีนและญี่ปุ่น มันยะมะอิโมะก็ใช้บดเพื่อทำเป็นน้ำผัก ซึ่งชาวญี่ปุ่นและชาวจีนเองสงวนไว้ใช้ในยามฉุกเฉินเช่นเมื่อมีคนในบ้านป่วย เป็นต้น อย่างไรก็ตามชาวจีนโดยส่วนมากมองว่ามันยะมะอิโมะบดนี้เป็นยามากกว่าเป็นน้ำผัก 

ในญี่ปุ่นมีน้ำผัก อะโอะจิรุ เป็นที่รู้จักและได้รับความนิยมจากประโยชน์ที่ร่างกายจะได้รับและรสชาติขม

ญี่ปุ่นยังเป็นตลาดของน้ำผักมากมายหลายชนิดที่ซึ่งไม่เหมือนน้ำผักของของฝั่งตะวันตก โดยปกติจะใช้แครอทหรือไม่ก็มะเขือเทศ หรือแม้แต่แฮปปี้มีลส์ของแมคโดนัลด์ในญี่ปุ่นเองก็มีน้ำผักอยู่ในรายการเครื่องดื่ม

 โภชนาการ 
โดยทั่วไป มีการแนะนำว่าน้ำผักเป็นเพียงอาหารเสริมสำหรับผักสดมากกว่าที่จะเป็นอาหารหลักแทนที่ผักสดทั้งหมด อย่างไรก็ตามระดับแร่ธาตุและสารอาหารทางโภชนาการของน้ำผักกับผักสดยังคงเป็นที่ถกเถียงกันอยู่ ตัวชี้นำของยูเอสดีเอ หรือ สำนักงานการเกษตรกรรมแห่งสหรัฐอเมริกาสำหรับรัฐอเมริกัน ¾ ถ้วยของน้ำผัก 100 เปอร์เซ็นเทียบเท่ากับผักสดหนึ่งถาด ซึ่งสนับสนุนโดยการศึกษาวิจัยครั้งล่าสุด ซึ่งพบว่าน้ำผักให้ประโยชน์เทียบเท่ากับผักสดในการลดความเสี่ยงของการเกิดโรคหลอดเลือดหัวใจและโรคมะเร็ง งานวิจัยอีกชิ้นพบว่าการดื่มน้ำผักยังช่วยลดความเสี่ยงจากการเกิดโรคอัลไซเมอร์ได้ 76 เปอร์เซ็น

น้ำผักที่ได้รับความนิยมสูงโดยมากที่จะมีส่วนผสมของมะเขือเทศและโซเดียมอยู่มาก เพราะฉะนั้นผู้บริโภคจึงควรใช้ความระมัดระวังในการเลือกบริโภคน้ำผัก เพราะผักบางชนิดเช่นบีทรูทมีระดับน้ำตาลสูง จึงควรไตร่ตรองอย่างระมัดระวังก่อนจะบริโภค แม้ประโยชน์และคุณค่าทางโภชนาการของน้ำผักยังคงเป็นที่ถกเถียง การศึกษาล่าสุดของมหาวิทยาลัยแคลิฟอร์เนียเดวิสพบว่าการบริโภคน้ำผักอย่างต่อเนื่องและเป็นประจำเพิ่มโอกาสในการพบกับคำแนะนำสำหรับจำนวนผักที่รับประทานมากขึ้นของผู้บริโภค
# โคเฮ ยามาโมโตะ (นักฟุตบอล)
โคเฮ ยามาโมโตะ (เกิด 15 เมษายน ค.ศ. 1986 –) เป็นนักฟุตบอลทีมชาติญี่ปุ่น

 สถิติ 
 สโมสร ลีก คัพ รวม ฤดูกาล สโมสร ลีก ลงเล่น  ประตู ลงเล่น  ประตู ลงเล่น  ประตูญี่ปุ่น ลีก สมเด็จพระจักรพรรดิคัพ รวม2009โชนัน เบลมาเรเจลีก 20000002009มิโตะ ฮอลลีฮ็อคเจลีก 213000130 ประเทศ  ญี่ปุ่น13000130รวม13000130
# สันนิบาตฟุตบอลอาชีพ (ฝรั่งเศส)
สันนิบาตฟุตบอลอาชีพ  หรือที่รู้จักกันในชื่อ แอลแอ็ฟเป  คือองค์กรกีฬาของประเทศฝรั่งเศสที่เป็นผู้ดำเนินการแข่งขันฟุตบอลระหว่างสโมสรอาชีพที่จดทะเบียนในประเทศ โดยปฏิบัติหน้าที่ภายใต้อำนาจของสหพันธ์ฟุตบอลฝรั่งเศส สันนิบาตได้รับการจัดตั้งขึ้นในปี ค.ศ. 1944 ประธานคนปัจจุบันคือเฟรเดริก ตีรีเย (Frédéric Thiriez)

สันนิบาตฟุตบอลอาชีพมีหน้าที่ควบคุมดูแล จัดระเบียบ และจัดการแข่งขันระหว่างสโมสรอาชีพในระดับบนสุด 2 ระดับของฝรั่งเศส ซึ่งได้แก่ลีกเอิงและลีกเดอ และรับผิดชอบดูแลสโมสรฟุตบอลอาชีพที่ลงแข่งขันในฝรั่งเศสด้วย (20 สโมสรในลีกเอิง, 20 สโมสรในลีกเดอ รวมทั้งบรรดาสโมสรอาชีพที่ลงแข่งขันในช็องปียอนานาซียอนาลซึ่งอยู่ในระดับที่ 3) นอกจากนี้ยังมีหน้าที่จัดการแข่งขันชิงถ้วยรางวัลประจำปีคือกุปเดอลาลีก ซึ่งต่างจากกุปเดอฟร็องส์ตรงที่กุปเดอลาลีกจำกัดเฉพาะสโมสรอาชีพเท่านั้น
# วันมอร์ไนต์
วันมอร์ไนต์  อาจหมายถึง

 วันมอร์ไนต์ (อัลบั้ม), อัลบั้ม ค.ศ. 1995 ของวงดนตรี ลัฟ (Luv')
 "วันมอร์ไนต์" (เพลงคัสคาดา), 2004
 "วันมอร์ไนต์" (เพลงเอสเธอร์ ฮาร์ต), 2003
 "วันมอร์ไนต์" (เพลงมารูนไฟฟ์), 2012
 "วันมอร์ไนต์" (เพลงฟิล คอลลินส์), 1984
 "วันมอร์ไนต์" (เพลงแซนดี ชอว์), 1977
 "วันมอร์ไนต์" (เพลงแซนดรา), 1990
# แม็ปส์
แม็ปส์  ในภาษาอังกฤษเป็นแปลว่า แผนที่ (รูปพหูพจน์) 

แม็ปส์ ยังสามารถหมายถึง

 การทำแผนที่ 
 แอปเปิล แม็ปส์, บริการแผนที่บนเว็บของแอปเปิล สำหรับใช้ในสมาร์ตโฟนและแทบเล็ต
 กูเกิล แม็ปส์, บริการแผนที่บนเว็บของกูเกิล
 กูเกิล แม็ปส์ (โปรแกรมประยุกต์), บริการแผนที่บนเว็บของกูเกิล รุ่นสำหรับสมาร์ตโฟนและแทบเล็ต
 บิง แม็ปส์, บริการแผนที่บนเว็บของไมโครซอฟท์

 ดนตรี 
 แม็ปส์ (วงดนตรี), วงดนตรีอินดีแนวอิเล็กทรอนิกส์จากสหราชอาณาจักร
 "แม็ปส์" (เพลงเยเยเยส์), โดยศิลปิน เยเยเยส์ (2003)
 "แม็ปส์" (เพลงมารูนไฟฟ์), by Maroon 5 (2014)
# โคเฮ ยามาโมโตะ
โคเฮ ยามาโมโตะ อาจหมายถึง
 โคเฮ ยามาโมโตะ (นักฟุตบอล) นักฟุตบอลชาวญี่ปุ่น
 โคเฮ ยามาโมโตะ (นักแข่งจักรยาน) นักแข่งจักรยานชาวญี่ปุ่น
# การระบาดของไวรัสอีโบลาในประเทศไลบีเรีย
ประเทศไลบีเรียได้เกิดการระบาดของโรคไวรัสอีโบลา (ส่วนมากรู้จักกันในชื่อ "อีโบลา") ในช่วงปี พ.ศ. 2557 และ 2558 และประเทศเพื่อนบ้านอย่างกินีและเซียร์ราลีโอน ก็มีการระบาดไวรัสอีโบลาด้วยเช่นกัน การระบาดถูกพบครั้งแรกเมื่อปลายเดือนมีนาคม พ.ศ. 2557 ส่วนไวรัสอีโบลา ซึ่งเป็นอาร์เอ็นเอไวรัส ถูกพบครั้งแรกในปี พ.ศ. 2519

ก่อนที่ไวรัสอีโบลาจะระบาดนั้น ประเทศไลบีเรียมีแพทย์จำนวน 50 คนสำหรับประชากรกว่า 4.3 ล้านคน ซึ่งพึ่งพัฒนาหลังจากสงครามกลางเมืองที่สิ้นสุดลงในปี พ.ศ. 2546

ประเทศนี้ได้ถูกประกาศอย่างเป็นทางการแล้วว่าปลอดจากไวรัสอีโบลา เมื่อเดือนพฤษภาคม พ.ศ. 2558 หลังจากที่ไม่พบผู้ติดเชื้อมา 42 วัน
# อาหารขยะ
อาหารขยะ  เป็นคำใช้กับอาหารที่มีแคลอรีจากน้ำตาลหรือไขมันสูง โดยมีโปรตีน วิตามินหรือเกลือแร่ต่ำ การใช้คำนี้ส่อว่า อาหารนั้น ๆ มี "คุณค่าทางโภชนาการ" ต่ำและมีไขมัน น้ำตาล เกลือและแคลอรีมากเกิน

แม้ถูกตีตราว่าเป็น "ขยะ" แต่อาหารเหล่านี้ปกติไม่มีผลต่อสุขภาพในทันที และโดยรวมแล้วปลอดภัยเมื่อรวมกับอาหารที่มีสมดุลดี ทว่า ความกังวลเกี่ยวกับผลเสียต่อสุขภาพอันเกิดจากการบริโภคอาหารที่เน้น "อาหารขยะ" อย่างหนักส่งผลให้มีการรณรงค์สร้างความตระหนักทางสาธารณสุข และการจำกัดการโฆษณาและการขายอาหารขยะในหลายประเทศ
# โคเฮ ยามาโมโตะ (นักแข่งจักรยาน)
โคเฮ ยามาโมโตะ (เกิด 20 สิงหาคม ค.ศ. 1985 –) เป็นนักแข่งจักรยานชาวญี่ปุ่น ในการแข่งขันกีฬาโอลิมปิกฤดูร้อน 2012 เขาแข่งจักรยานในประเภทครอส-คันทรี มาราธอนชายให้กับทีมชาติญี่ปุ่น ปัจจุบันปั่นจักรยานอาชีพให้กับทีม สเปเชียลไลซ์ ริสซิง บีทีเอ็ม

ผลงานระดับอาชีพ
2012
 4 มิถุนายน เขาได้รับเลือกให้เป็นนักกีฬาเข้าร่วมแข่งในกีฬาโอลิมปิกฤดูร้อน 2012ロンドン五輪代表候補選手発表 - 日本自転車競技連盟6月4日付

2014
13 เมษายน UCI Mountain Bike World Cup #1 South Africa 1 – อันดับ 9
27 เมษายน UCI Mountain Bike World Cup #2 Australia 2 – อันดับ 9
25 พฤษภาคม UCI Mountain Bike World Cup #3 Czech Republic 7 – อันดับ 4
1 มิถุนายน UCI Mountain Bike World Cup #4 Germany 3 – อันดับ 7
10 สิงหาคม UCI Mountain Bike World Cup #6 Windham, United States 3 – อันดับ 4
24 สิงหาคม UCI Mountain Bike World Cup #7 Méribel, France 4  – อันดับ 8
6 กันยายน World Championships Hafjell, Norway 3  – อันดับ 1
30 กันยายน Asian Games Inchon, Korea – อันดับ 3
18 ตุลาคม Langkawi International Mountain Bike Challenge Langkawi Island, Malaysia – อันดับ 2
1 พฤศจิกายน Asian Championships Indonesia – อันดับ 1

2015
14 มีนาคม US CUP #1 Bonelli Park – อันดับ 16
21 มีนาคม UC CUP #2 Fontana – อันดับ 10
11 เมษายน UC CUP #3 Bonelli Park – อันดับ 8
# วิมุตติมรรค
วิมุตติมรรค  เป็นหนังสือที่เผยแพร่ในภาษาอังกฤษ ชื่อ ‘The Path of Freedom’ตำราวิมุตติมรรคที่แสดงในภาคภาษาอังกฤษ ด้วยการแปลมาจากภาษาจีน ซึ่งนักภาษาและวรรณคดี เชื่อว่า เป็นตำราคำสอนของศาสนาพุทธนิกายเถรวาท เทียบเท่ากับตำราวิสุทธิมรรค ของท่านพุทธโฆษาจารย์ เพราะมีลักษณะแห่งการแสดงศัพท์ ด้วยลำดับขั้นตอนที่คล้ายคลึงกัน และสันนิษฐานว่า หนังสือวิมุตติมรรคคำปรารภการจัดพิมพ์หนังสือ  เป็นตำราหนึ่งที่พระพุทธโฆษาจารย์ได้ศึกษาแล้ว ก่อนที่จะได้แสดงคำสอนในวิสุทธิมรรคไว้เป็นแบบ
 เนื้อหา 

 บทที่ 1 นิทานกถา
 บทที่ 2 ศีลปริจเฉท
 บทที่ 3 ธุดงคปริจเฉท
 บทที่ 4 สมาธิปริจเฉท
 บทที่ 5 กัลยาณมิตรปริจเฉท
 บทที่ 6 จริยาปริจเฉท
 บทที่ 7 กัมมัฏฐานารัมมณปริจเฉท
 บทที่ 8 กัมมัฏฐานปริจเฉท
 บทที่ 9 อภิญญาปริจเฉท
 บทที่ 10 ปัญญาปริจเฉท
 บทที่ 11 ตอนที่ 1, 2 อุบายปริจเฉท
 บทที่ 12 ตอนที่ 1, 2 สัจจญาณปริจเฉท

หมายเหตุ* ว่าบทนำหนังสือวิมุตติมรรคในภาคภาษาไทย 

วิมุตติมรรคบทที่ 1-2 นี้ ก็ไปตรงกับคัมภีร์วิสุทธิมรรคบทที่ 1 
วิมุตติมรรคบทที่ 3 ว่าด้วยธุดงค์ปริสูตร ตรงกับวิสุทธิมรรคบทที่ 2 ธุดงค์นิเทศ 
วิมุตติมรรคบทที่ 4-7 ตรงกับบทที่ 3 ของวิสุทธิมรรค 
ก็มีการเปรียบเทียบกับวิมุตติมรรคบทที่ 8 ตรงกับวิสุทธิมรรคบทที่ 4-11
วิมุตติมรรคบทที่ 9 อภิญญานิเทศ ก็ตรงกับบทที่ 12-13 ในวิสุทธิมรรค 
วิมุตติมรรคบทที่ 10-11 ตรงกับวิสุทธิมรรคบทที่ 14-17
แล้วก็วิมุตติมรรคบทสุดท้ายบทที่ 12 ก็ตรงกับวิสุทธิมรรคบทที่ 18 กับบทที่ 23
# คิงปาล์ม
คิงปาล์ม (Alexandra Palm Archontophoenix alexandrae - Dave's Garden) เป็นพืชในวงศ์ปาล์ม (Arecaceae) มีถิ่นกำเนิดทางตอนเหนือของรัฐควีนส์แลนด์ ประเทศออสเตรเลียArchontophoenix alexandrae - Pacsoa และพบได้ทั่วไปในรัฐฮาวายArchontophoenix alexandrae - Wildlife of Hawaii นิยมปลูกเป็นไม้ประดับ

คิงปาล์มเป็นปาล์มต้นเดี่ยว สูงได้ถึง 20 เมตร ลำต้นมีเส้นผ่านศูนย์กลาง 10-15 เซนติเมตร คอต้นสีเขียวเด่นชัด ใบรูปขนนก ทางใบยาว 2.5 เมตร ใต้ใบมีนวลสีขาว ช่อดอกแยกเพศอยู่ร่วมตัว ออกใต้คอ ยาว 60 เซนติเมตร สีขาวนวล ติดผลจำนวนมาก ผลกลม ขนาด 1 เซนติเมตร เมื่อสุกมีสีแดงคู่มือปาล์มประดับ ฉบับปรับปรุงและเพิ่มเติม, ดร. ปิยะ เฉลิมกลิ่น, หน้า 48, พ.ศ. 2550, สำนักพิมพ์บ้านและสวน กรุงเทพฯ

 ระเบียงภาพ
# เต็ง
เต็ง  ภาษากะเหรี่ยงเรียก ลานิ ไม้ยืนต้น ผลัดใบ ลำต้นตรง เปลือกสีน้ำตาลปนเทา แตกเป็นร่องและเป็นสะเก็ดหนา ใบเดี่ยว ใบอ่อนมีขนประปราย ดอกช่อ ออกที่ปลายยอด ก้านดอกย่อยสั้นมาก ดอกย่อยขนาดเล็กสีขาว ผลมีปีกแบบซามารอยด์ เนื้อไม้ใช้ทำเสาบ้าน
# สนสามใบ
สนสามใบ หรือ เกี๊ยะแดง (ภาษากะเหรี่ยงเรียก โชบอ) เป็นไม้ยืนต้นขนาดใหญ่ ลำต้นตรง เปลือกสีน้ำตาลแดง หลุดออกเป็นเกล็ด ใบเดี่ยวเป็นกระจุก สีเขียวอ่อนกระจุกละสามใบ โคนแยกเพศอยู่บนต้นเดียวกัน โคนตัวผู้ออกเป็นกลุ่ม เมื่ออ่อนเป็นสีเหลืองซีด แก่แล้วเป็นสีม่วง โคนตัวเมียสีม่วงอมเขียว เป็นเกล็ดเล็ก ๆ เรียงเวียน แต่ละเกล็ดมีกาบรองรับ แต่ละกาบมี 2 โอวุลโคยตัวเมียที่เจริญเต็มที่เป็นรูปกรวย เมล็ดมีครีบสีขาวบางเป็นปีก เนื้อไม้ใช้ทำโครงสร้างต่าง ๆ ของบ้าน เช่น ฝา เสา หลังคา และใช้ทำฟืน
# สนสองใบ
สนสองใบหรือเกี๊ยะดำ  ภาษากะเหรี่ยงเรียกโชซู ไม้ยืนต้นขนาดใหญ่ ลำต้นตรง เปลือกสีดำหรือน้ำตาลอมดำ เปลือกหนามาก กระพี้สีเหลืองอ่อน มียางซึมออกมาจากแก่น ใบเดี่ยวเป็นกระจุก กระจุกละสองใบ โคนแยกเพศอยู่บนต้นเดียวกัน โคนตัวผู้ออกเป็นกระจุกที่ปลายกิ่ง เป็นช่อสีเหลือง โคนตัวเมียใหญ่กว่าตัวผู้ มีเกล็ดโดยรอบ สีเหลืองอมเขียว ภายใต้เกล็ดมีโอวุลหลายอัน เมล็ดมีปีกบางๆ 2 ปีก เนื้อไม้ใช้ทำโครงสร้างต่างๆของบ้าน เช่น ฝา เสา หลังคา และใช้ทำฟืน
# เขตย็องทง
เขตย็องทง ตั้งขึ้นเมื่อปี พ.ศ. 2546 อยู่ทางทิศตะวันออกของซูว็อนในจังหวัดคย็องกี, ประเทศเกาหลีใต้  ถือเป็นเขตที่ตั้งขึ้นล่าสุดของซูว็อน

การแบ่งเขตการปกครอง
เขตย็องทงแบ่งเขตการปกครองออกเป็น "ทง" (แขวง)
แขวงแมทัน (매탄동) (แบ่งออกเป็นแขวงแมทัน 1 ถึง 4)
แขวงแทจัง (태장동) (แบ่งออกเป็นแขวงมังไพและแขวงซิน)
แขวงว็อนช็อน (원천동) (แบ่งออกเป็นแขวงว็อนช็อน,แขวงฮาและแขวงอีอึย)
แขวงย็องทง (영통동) (แบ่งออกเป็นแขวงย็องทง 1 และ 2)

ดูเพิ่ม
ซูว็อน
เขตคว็อนซ็อน
เขตจังอัน
เขตพัลดัล

ข้อมูลเพิ่มเติม
 เว็บไซต์เมืองซูว็อน 
 
 เว็บไซต์เขตย็องทง
# ค่าคงตัวทางฟิสิกส์
ค่าคงตัวทางฟิสิกส์คือปริมาณทางกายภาพที่ถูกเชื่อโดยทั่วไปว่าเป็นสากลในธรรมชาติและคงที่ในเวลา มันสามารถนำมาเปรียบเทียบกับค่าคงตัวทางคณิตศาสตร์ ซึ่งเป็นค่าตัวเลขคงที่ แต่ไม่ได้เกี่ยวข้องโดยตรงกับการวัดใด ๆ ทางฟิสิกส์

ตารางของค่าคงตัวสากล

ตารางของค่าคงตัวแม่เหล็กไฟฟ้า

ตารางของค่าคงตัวฟิสิกส์และเคมี

ตารางของค่าคงตัวอะตอมและนิวเคลียร์
# ชัง จิน-ซ็อง
ชัง จิน-ซ็อง (장진성) คือนามปากกา สืบค้นเมื่อ September 2014. ของกวีชาวเกาหลีเหนือ ซึ่งลี้ภัยมายังเกาหลีใต้ โดยเขาเคยทำงานอยู่สำนักงานสงครามจิตวิทยาภายในกองแนวร่วมของพรรคแรงงานเกาหลี สืบค้นเมื่อ September 2014. สืบค้นเมื่อ September 2014.ทำงานเฉพาะด้านในแผนก 5 (วรรณกรรม) ของกลุ่มงาน 19 (กวีนิพนธ์) ของสำนัก 101 โดยสำนัก 101 ตั้งขึ้นสำหรับงานโฆษณาชวนเชื่อเพื่อปลุกใจชาวเกาหลีใต้ที่มีใจฝักใฝ่ทางเกาหลีเหนือ หนึ่งในงานของชังคือเขียนบทกวีภายใต้นามปากกาของชาวเกาหลีใต้คือ คิม คย็อง-มิน และใช้สำนวนการเขียนในแบบชาวเกาหลีใต้ โดยบทกวีของเขามีวัตถุประสงค์เพื่อใช้เผยแพร่ในเกาหลีใต้ สืบค้นเมื่อ September 2014.

ชังกล่าวว่าบทกวีโฆษณาชวนเชื่อของเขาเคยเป็นหนึ่งในบทกวีที่เป็นที่โปรดปรานของอดีตผู้นำเกาหลีเหนือ คิม จ็อง-อิล ความชอบพอส่วนตัวเกิดขึ้นภายหลังจากที่ชังได้เขียนบทกวี "ฤดูใบไม้ผลิบนปลายกระบอกปืนของท่านผู้นำผู้ยิ่งใหญ่" ซึ่งเป็นส่วนหนึ่งของการแข่งขันในงานเขียนบทกวีระหว่างกรมกองต่าง ๆ ของรัฐบาล คิม จ็อง-อิล ชื่นชอบบทกวีของเขาอย่างมาก ทำให้งานของเขาถูกตีพิมพ์ในปี พ.ศ. 2542 จากความชื่นชอบส่วนตัวของคิม จ็อง-อิล ทำให้ชังได้รับการเลื่อนสถานะเป็นบุคคลใกล้ชิดที่ได้รับการ "ยอมรับ" ซึ่งทำให้ชังได้รับส่วนแบ่งอาหารเพิ่มขึ้นและอภิสิทธิ์ทางการเมือง แต่มาวันหนึ่ง เพื่อนของเขา ย็อง-มิน ได้ทำเอกสารลับ ที่มีเนื้อหาจาบจ้วงตระกูลคิมอย่างมากมายจากกองแนวร่วมที่ชังให้ยืมหาย ส่งผลให้ทั้งคู่ต้องหลบหนีจากเกาหลีเหนือในปี พ.ศ. 2546 โดยหนีผ่านทางแม่นํ้าทูมัน (두만강) ที่แข็งตัวเป็นน้ำแข็ง ในที่สุดชังก็ลี้ภัยมาถึงเกาหลีใต้ในปี 2547 

ในเดือนมกราคม พ.ศ. 2548 ภายหลังจากที่เขามาถึงเกาหลีใต้ไม่กี่เดือน เขาเข้ารับตำแหน่งนักวิเคราะห์อาวุโสในสถาบันวิจัยเพื่อความมั่นคงแห่งชาติในโซล หน่วยงานนี้อยู่ภายใต้การกำกับของสำนักข่าวกรองแห่งชาติ สืบค้นเมื่อ September 2014. ในปี พ.ศ. 2553 เขาก็ได้ออกจากสถาบันวิจัยเพื่อความมั่นคงแห่งชาติ

ในปี พ.ศ. 2554 เขาได้ใช้เงินค่าชดเชย เพื่อเริ่มทำนิตยสารเกี่ยวกับผู้ลี้ภัยชาวเกาหลีเหนือในชื่อ '뉴포커스' (New Focus International) นิตยสารมีเป้าหมายที่จะรายงานข่าวสารในเกาหลีเหนือในแบบที่ปราศจากการควบคุมของสื่อในประเทศเกาหลีเหนือ สืบค้นเมื่อ September 2014.

ตั้งแต่ช่วงปี พ.ศ. 2556 รัฐบาลเกาหลีเหนือยังคงคุกคามชีวิตของ ชัง จิน-ซ็อง ผ่านแถลงการณ์ของสื่อของรัฐบาลเกาหลีเหนือ โดยกล่าวว่า "จะลบการคงอยู่ของเขาในจักรวาลนี้"

ชัง จิน-ซ็อง ได้เขียนเรื่องราวการลี้ภัยของเขาเผยแพร่ในเดือนพฤษภาคม พ.ศ. 2557 ในหนังสือชื่อ Dear Leader: Poet, Spy, Escapee - A Look Inside North Korea สืบค้นเมื่อ September 2014. โดยฉบับภาษาเกาหลี : '경애하는 지도자에게' เผยแพร่ในเดือนกันยายนปีเดียวกัน (ฉบับแปลภาษาไทย : หลังฉากท่านผู้นำ)

ผลงาน
 Memoirs Crossing
 หนังสือรวมบทกวี "I Am Selling My Daughter for 100 Won" ("내 딸을 백원에 팝니다") (ภาษาญี่ปุ่น 2552, ภาษาอังกฤษ 2553)
 Kim Jong Il's last woman (김정일의 마지막 여자) สืบค้นเมื่อ September 2014.
 시를 품고 강을 넘다 (ภาษาญี่ปุ่น 2554)
 Dear Leader: Poet, Spy, Escapee - A Look Inside North Korea (2557) (ภาษาไทย : หลังฉากท่านผู้นำ) (2558)